open-index/open-wikipedia-markdown huggingface dataset:
Liggi Pica

La **liggi Pica** ('n talianu *legge Pica*) pigghia lu nomu di lu sò prumuturi, lu diputatu abbruzzisi Giuseppe Pica. Fu prumulgata di lu parramentu di la *[[Destra storica]]* e fatta upirativa di jornu 15 di austu 1863, arristau 'n valuri nzinu a lu 31 di dicèmmiru 1865.

Prisintata prima comu *mezzo eccezionale e temporaneo di difesa* di lu statu talianu, la liggi vulìa fari accapari lu finòminu di lu Banditìsimu ntî lu *[[Menzujornu]]*, stitujennu tribbunali militari ntî lu tirritoriu e pirmittennu la riprissioni di qualegghiè risistenza: si parrava, 'n pratica, di l'applicazzioni di lu statu d'assediu nternu.

Senza la nicissità di nu prucessu si putìanu mèttiri a l'arresti dumiciliari li vagabbunni, li genti senza na uccupazzioni fissa, li suspetti favurituri di camurristi e banditi, nzinu a nu annu di riclusioni. Ntî li pruvincia annincati comu *ampistati* di banditi tutti li gruppi armati di cchiossai di tri pirsuni putìanu èssiri judicati di la corti marziali.

A la suspinsioni di li diritti custituzzionali si jìanu accumpagnannu cosi comu la punizzioni cullittiva pi li riati di li sìnguli pirsuni e li rapprisagghi contru li villaggi.

Lu *contingente di pacificazione* era furmatu a l'accuminciari di 100.000 unità, la mità di l'esèrcitu talianu, comu si era na vera e propia verra.

Li morti pi li riprissioni foru cchiossai di tutti chiddi alliati ccu lu Risurgimentu.

## Mutivi di l'arribbillamentu

A lu tempu di li Burboni li Siciliani nun avìanu mai jutu a fari lu sirvizziu militari, l'applicazzioni di la cuscrizzioni ubbligatoria, già di lu 1861, fu la causa di la prima ribbilliuni. Lu sirvizziu militari durava 5 anni, privari li famigghi di li sò carusi pi tuttu stu tempu significava cchiù picca pussibbilità di putiri travagghiari la terra, chistu, pi assai genti, jia ad addivintari la morti sicura. Lu statu talianu ntî lu estènniri tali fatti a lu Sud era comu si lu mittìa a la fami, tanti, pi chissu, prifirenu arristari cantu a li famigghi e dàrisi a lu banditìsimu cchiuttostu di jiri a sèrviri nu statu ca già jìanu sintennu troppu luntanu di li sò ntiressi.

## Vuci cunzigghiati
*Banditìsimu sicilianu

## Liami esterni
*Lu testu di la liggi (talianu)

Catigurìa:Storia siciliana
Gugghiermu I (Vrazzu di Ferru)

** Gugghiermu d'Autavilla**, chiamatu Gugghiermu Vrazzu di Ferru (prima dû 1010 – 1046), fu nu surdatu di vintura nurmannu e lu cchiù granni dî figghi di Tancredi d'Autavilla, lu funnuturi dâ casata.

Nzèmmulu ô frati minuri Druguni lassau la Nurmannìa pi jìrisinni a l'Italia miridiunali ntâ prima mitati dû sèculu XI (1035 ca.), arrispunnennu ê richiesti d'aiutu avanzati dî Nurmanni guidati di Rainulfu Drengot, conti d'Aversa.

Tra lu 1038 e lu 1040 cummattìu pî Greci di Giorgiu Maniaci 'n Sicilia, unni si guadagnau la nciurìa di *Vrazzu di Ferru* pi l'ammazzari cu na sula manio l'emiru di Sarausa duranti n'attaccu â citati assidiata.

Fu lu Conti di Pugghia e Calabbria tra lu 1042 e lu 1046, accuminzannu la cunqusita dâ Calabbria ntô 1043, nsèmmula cu Guaimariu IV di Salernu.

Fu lu frati cchiù granni dî nurmanni cèlibbri:  Rubbertu lu Guiscardu e Ruggeru I di Sicilia.

## Vuci currilati
* Nurmanni
* Munarchi di Sicilia
* La dinastìa di l'Autavilla

## Lijami di fora
*  Gugghiermu Vrazzu di Ferru 

Catigurìa:Storia siciliana
Battagghia di Imera (480. a.C.)

La **Battagghia di Imera**, dû nomu di l'umònima culònia greca si svurgìu ntô 480 a.C. e vitti uppunuti Grechi e Cartagginisi. Secunnu Irodutu (*Storî* VII, 166) fu cummattutta ntô stissu jornu di la battagghia di Salamina. Pì Diudoru Siculu (XI, 24,1), ammeci, appi locu ntî lu stissu jornu di chidda dê Tirmòpili.

Ntî ssu stissu annu, apprufittannu di la nvasioni pirsiana ntâ Grecia, li Cartagginisi, cumannati di lu ginirali Amilcari, nvaderu la Sicilia cù nu granni asèrcitu di 300.000 òmini cumpunutu supratuttu di mircinari Lìbbici, Ibbèrici, Lìcuri, Corsi e Sardi. Li Grechi di li citati alliati (Girgenti e Sarausa) guidati di Giluni di Sarausa e Tiruni di Girgenti affruntaru li nvasuri a Imera, ntî la costa nort dâ Sicilia. L'asèrcitu cartagginisi vinni scunfiggiutu e li grechi arripurtaru na granni vittoria.

Doppu la vittoria, Giruni accuminza n'autra vota a dari la caccia a Amircari, nun arriniscennu a truvarilu. Pì quantu dici Erodutu, Amircari si jittau a mari e si desi focu picchì nun arrinisceva a attruvari nu prisaggiu favurevuli (omen) adduranti li sò assai sacrifici, e sapennu ca lu sò asèrcitu stavìa pì essiri scunfiggiutu. Lu sò corpu prubabbirmenti addivinni cinniri.

Pì tanti anni, doppu ddà battagghia, li Cartagginisi avissuru uffrutu sacrifici e allistutu beddi munumenti p'arricurdari Amircari, ntê culonî comu a Cartaggini.

## Lijami isterni
*Livius Picture Archive: battagghia di Imera (480 a.C.)

Catigurìa:Storia siciliana
Catigurìa:Cummattimenti
Catigurìa:Guerri grecu-punichi
Muntussutu

Nu **muntussutu** (o **muntissutu**) è na pirsuna ca manifesta avvirsioni ntê cunfronti dô pròssimu, unu ca havi sempri la funcia. 

Catigurìa:Rolu
Ortigia (disambiguitati)

**Ortigia** (o Ortygia) è nu nomu ca ìnnica diversi posti e storî dâ mituluggìa greca.

*Ortigia (Sarausa) è l'ìsula unn'è misu lu centru di Sarausa.
*Ortigia è lu nomu anticu di l'ìsula greca di Delu.

*Era macari lu suprannomu di Artèmidi, ca veni pròpiu di l'anticu nomu di Delu o di l'ìsula di Sarausa, accussì comu scrivìu Ovìdiu nta li Metamòrfusi. La dia purtau stu nomu a diversi banni, sempri cu rifirimentu ô postu di unni hà nasciutu. (Strabone)

Catigurìa:Disambigua
Turciniuna

Li **turciniuna** sù un piattu tìpicu dâ tradizioni dê parti di Rausa. Vènunu priparati ntô pirìudu di Pasqua. La tradizzioni voli ca s'hannu a manciari lu Sàbbutu Santu a menzijornu.
Li ngridienti principali sù li trippi d'agneddu. La priparazzioni, sucunnu la tradizioni antica dê picurara di Rausa, ncumencia lu Jovidìa, quannu si macella l'agneddu. Appoi si pìgghiunu tutti li trippi e s'appulizzìunu, si cònzunu cu putrisinu, sali, cipudda e pipi spezzi, e si "nturcinìunu" cô vudeddu. La matina dô Sàbbutu Santu si còciunu nta na pignata, ntô furnu a ligna a focu astutatu.

Li cristiani ca pripàrunu li turciniuna sucunnu la tradizioni sù sempri cchiù picca, e stu piattu tìpicu, dô sapuri anticu, sta scumparennu.

Catigurìa:Cucina siciliana
Burbona Rè di Nàpuli e Sicilia

La dinastìa di li  **Burbona di Nàpuli**, e **dî Dui Sicili**, fu nu ramu di li Burbona, casa riali dû Regnu di Nùpuli e dû Regnu di Sicilia (appoi junciutu comu Regnu dî Dui Sicili) dû 1734 ô 1860.

La dinastìa vinni funnata di Carlu di Burboni, re di Nàpuli tra lu 1734 e lu 1759, figghiu di Fulippu V di Spagna (re di Nàpuli e di Sicilia tra lu 1700 e lu 1713, sparti ca re di Spagna tra lu 1700 e lu 1746, e, sempri iddu, funnaturi dâ dinastìa di li Burbona di Spagna)  e di l'italiana Alisabetta Farnese. Carlu appi ottu figghi.
Ntô 1759 acchianau a  lu tronu di Spagna cû  nomu di Carlu III, doppu la morti senza aredi di sò fratastru Firdinandu VI di Spagna, e picciò appi a rinunciari ô tronu di Nàpuli, ca ci jivu ô figghiu terzugenitu Ferdinannu I ca rignau ô princìpiu ccu lu nomu di Firdinandu IV, re di Nàpuli e di Sicilia e doppu, dô 1816 nzinu a sò morti, comu a Firdinandu I, re di li Dui Sicili.
## Regnu di Nàpuli e Sicilia, 1735-1806
### Carlu III di Spagna - Carlu VII 1735-1759
### Firdinannu IV di Burboni (III dâ Sicilia)
1759-1806 (continuò lu regnu di Sicilia finu a lu 1815, e poi vinni risturatu n Nàpuli doppu l'accupazzioni dî Bonapartisti)

## Regnu dî Dui Sicili, 1815-1860
right|100px|Stemma dû Regnu dî Dui Sicili
### Firdinannu IV di Burboni - Ferdinannu I
(di prima Ferdinandu IV di Nàpuli e III di Sicilia) 1815-1825
### Franciscu I dî Dui Sicili, 1825-1830
### Firdinannu II dî Dui Sicili, 1830-1859
### Franciscu II dî Dui Sicilii, 1859-1860

Catigurìa:Puliticanti
Catigurìa:Sicilia
Catigurìa:Storia siciliana
Catigurìa:Re siciliani
Catigurìa:Listi timàtichi di biografìi
Catigurìa:Munarchìa
Catigurìa:Aràldica
Ortìggia (Sarausa)

**Ortiggia** è lu nomu di l'ìsula ca è macari lu centru stòricu e la parti cchiù antica di Sarausa.

## Stòria
L'ìsula hà statu sempri lu cori dà cità. Si sapi ca era abbitata già a l'accumenzari di l'etati dû Brunzu, comu tistimònia chiddu ca arresta dî capanni circulari dô XIV sèc. a.C., rifirìbbili a la curtura di Thapsos. L'arrivu dê Greci nun fu na cosa viulenta, picchì comu scrivi Tucidide l'ìsula vinni abbannunata dê chistiani ca si nni eru nnâ l'intraterra.

Nnô menzu di Ortìggia s'attrova lu Domu, ca sò facciata barocca, custruitu supra lu tèmpiu di Atena. Di chistu veni na lastra fittili dâ Gorgone ca teni ntê vrazza a Pègasu, oi sarvata ntô Museo Archiològgicu cu tanti àutri riperti. Secunnu a Ciciruni diversi tisùra foru arrubbati dô famusu cuvirnaturi rumanu Verri

Già ntî l'èbbica greca, Ortìggia avìa nu rolu di centru pulìticu e amministrativu, ca sarvau macari nta l'èbbichi ca vìnniru doppu.
Nta l'ìsula nfatti c'era macari lu palazzu dô tirannu, chiddu di Diuniggi prima e di Gironi II doppu. Ntî lu Mediuevu e nzinu ê primi di l'Ottucentu, l'ìsula hà statu chiuruta d'intra a mura gicanti ca l'avianu fatta addivintari na chiazza d'armi, e nfatti vìnniru asduacati nta l'èbbica ottucintisca.

Cu l'abbannunu dô centru, ca s'eppi nta l'anni sittanta e uttana do novicentu, l'ìsula ha statu suttaposta a proggetta di riqualificazzioni comu a chiddu Urban. Cu li ncitivi pi li ristrutturazzioni e a l'attivitati ecunòmichi, ci hà statu nu sviluppu cumplitatu cu l'apirtura di tanti alberghi, e uttimamenti macari n'hotel a cincu stiddi e lu pròssimu portu turìsticu.

## Quarteri d'Ortìggia
Ortìggia è spartuta n quarteri stòrichi cchiù nichi:

* la Spidduta
* la Razziella
* la Iureca
* la Bottai
* a Mastrarò
* lu Manìâci
* lu Domu

## Munumenta cchiù mpurtanti

* Castiddu Manìàci
* Tèmpiu di Apollu (VI sèculu a.c.)
* Domu (tèmpiu iònicu VIII a.c., facciata muderna dô 1728)
* La funtana di Artèmidi (1906)
* La fonti Aretusa, o funtana di li pàpiri (ammudirnata ni lu 1847)
* La porta Urvìca, (VI-V secolo a.c.)
* Palazzu Vermexio, sedi dô cumuni (1628-1632)http://nuke.siresrestauri.it/Default.aspx?tabid=72

## Lu turismu a Ortiggia
Comu centru storicu di Sarausa, di Ortiggia li turisti sunnu nvitati a taliari lu mircatu du pisci, la funtana dî papiri (la funtana Aritusa) unni cci sunnu macari li papiri, lu tempiu di Apollu, la porta spagnola, lu tempiu di Atena, lu duomu, lu museu Bellomo, la marina (unni si passìa), lu longumari Alfeo (unni si màncianu i spaghetti ô scogghiu), e tanti àutri chiesi.

## Vuci currilati
* Sarausa

## Liami di fora
* Situ ri Ortiggia
* Ortiggia suttirranìa
* Situ su Sarausa

Catigurìa:Storia siciliana
Catigurìa:Sicilia
Catigurìa:Cità custeri
Gugghiermu d'Autavilla

Lu nomu **Gugghiermu d'Autavilla** si pò rifiriri a:
* Gugghiermu I, Vrazzu di Ferru, Conti di Pugghia 1042–1046 (e dâ Calabbria dû 1043)
* Gugghiermu II, Duca di Pugghia e Calabbria, Duca di Pugghia e Calabbria 1111–1127
* Gugghiermu I di Sicilia, Re di Sicilia 1154–1166
* Gugghiermu II di Sicilia, Re di Sicilia 1166-1189
* Gugghiermu III di Sicilia, Re di Sicilia 1194
Imera

thumb|300px|La divisioni pulìtica dâ Sicilia â viggilia dâ distruzzioni di Imera dâ parti dî Cartagginisi ntô 409 a.C.
**Imera** (*Himera*) fu na culònia greca dâ Sicilia. Fu funnata ntô 648 a.C. di Calcidisi chi vinèvanu di Zancle (òi Missina) e di èsuli Sarausani.

Ntô 480 a.C. l'eserciti di Sarausa e di Akragas battèru chiddu Cartagginisi ntâ Battagghia di Imera. Pi cilibbrari la vittoria fu custruitu nu tempiu di cui òi si vidi ancora la basi.

Parti dû fregiu e certi testi di liuni s'attrovanu ntô Museu Archeologgicu Riggionali di Palermu. Di ntiressi granni la *Tomba di l'Amanti* sarbata ntî l'Antiquarium.

La cità fu però distrutta ntô 409 a.C dî cartagginisi, prima di aviri na certa mpurtanza 'n èbbica rumana. La cità di Himera, vicina a Termini Imeresi, è facirmenti raggiungibbili di l'autostrata Palermo - Catania.

Catigurìa:Archioluggìa
Catigurìa:Storia siciliana
Nfami

Nu **nfami** è na pirsuna ca sbagghia, e pî sò curpi mèrita di èssiri disprizzatu dâ genti.

Nnô linguaggiu mafiusu, nu nfami è na spìa, nu tradituri, nu fucca.

Catigurìa:Rolu
Catigurìa:Malavita
Fucca

Nu **fucca** (fimminili na fucca) è na pirsuna tradimintusa, nu tradituri, nu nfami, unu ca pi ragghiunciri lu sò scopu nun talìa 'n facci a nuddu.

Catigurìa:Rolu
Catigurìa:Malavita
Fratastru

Lu **fratastru** è na pirsuna di sessu maschili ca havi n cumuni cu n'àutra unu di li  ginitura, ca pò èssiri la sula matri oppuru lu sulu patri.

Catigurìa:Famigghia
Druguni d'Autavilla

**Druguni d'Autavilla** (prima dû 1010 – 10 di austu 1051) succidìu comu capu dî Nurmanni di Pugghia ô frati Gugghiermu I (Vrazzu di Ferru), cû quali arrivaru nta l' Italia miridiunali versu ô 1035. Fu lu primu conti di Pugghia e Calabbria ufficialmenti ricanusciutu dû Sacru Rumanu Mpiraturi.  

Ntô 1038 pigghiau parti nzèmmula ô frati â campagna di Sicilia ncignatu di Giorgiu Maniaci, Catapanu bizzantinu d'Italia, e â succissiva campagna dû prìncipi Guaimariu IV di Salernu contrao la Pugghia greca.

Ntô 1046 morìu Gugghiermu e Druguni fu eliggiutu lu sò succissuri. 

Duranti lu sò regnu, lu sò fratastru, Rubbertu lu Guiscardu (1047 ca.) si cci junciù  ntô sud d'Italia, e doppu la morti di Druguni, lu Guiscardu addivintau unu di cchiù nfluenti cavaleri nurmanni di l'èbbica.

## Vuci currilati
* Nurmanni
* Munarchi di Sicilia
* Autavilla

Catigurìa:Storia siciliana
Unfredu d'Autavilla

**Unfredu d'Autavilla** (m. 1057), già signuri di Laveddu, succidìu ntô 1051 ô frati Druguni comu conti di Pugghia e Calabbria. 

L'abbinimentu cchiù cilibbratu dû sò regnu fu lu cummattimentu di Civitati (18 di giugnu 1053): Unfredu guidau l'armati d'Autavilla (nzèmmula ô giùvini fratastru e aredi Rubbertu lu Guiscardu) e dî Drengot (nzèmmula a Riccardu, conti d'Aversa) contra li forzi uniti dû papatu e dû mperu. L'asèrciti puntificali foru distruduti e papa Liuni IX fu acchiappatu e carzaratu a Beniventu. 

Â sò morti, ntô 1057, la reda di Unfredu passau ô fratastru e eroi di Civitati, Rubbertu lu Guiscardu, ô quali attribuìu puru la tutela dî figghi minurenni. 

## Vuci currilati
*Nurmanni
*Munarchi di Sicilia
*Autavilla

Catigurìa:Storia siciliana
Burbona di Spagna

Lu Capustìpiti dê **Burbona di Spagna** fu Fulippu V, niputi di Luiggi XIV di Francia, ca, numinatu aredi ntô tistamentu di Carlu II, vinni pruclamatu re di Spagna lu 2 di uttùviru 1700 e, essennu la Sicilia sutta a la duminazzioni spagnola, fu macari, nzinu ô 1713, re dâ Sicilia; a chistu pirò ci vinni datu lu ricanuscimentu di l'àutri munarchìi eurupei sulu câ Guerra di succissioni spagnola e chê trattati di Utrecht e di Rastatt ca mittèvanu la palora fini a la accussì ditta guerra di succissioni spagnola (1701-1714); cû trattatu firmatu ntâ paci di Utrecht, avvinìa lu  passaggiu dâ Sicilia dâ curona spagnola a Vittoriu Amedeu II di Savoia.

Li rignanti  di sta famigghia, ca èppiru sulu a unu d'iddi riccu di pirsunalitati, zoè a    Carlu III (1759-1788, già nzinu ô 1759 re di Nàpuli e di Sicilia cô nomu di Carlu di Burboni), attravirsaru pirìudi unni eranù misi assai malamenti; dui voti ci livaru lu tronu (1808 e 1868), àppiru affruntari guerri civili (guerri carlisti) e abbannunari la Spagna ntô 1931, ma senza ca pirderu li propi diritti. Nfatti li Burbona turnaru ô tronu cu Juan Carlos I, figghiu dû pritinnenti Giuvanni, ca, addisignatu ntô 1969 comu succissuri dû ginirali Franciscu Francu, addivintau re di Spagna ntô 1975.

Catigurìa:Sicilia
Catigurìa:Storia siciliana
Catigurìa:Re siciliani
Catigurìa:Listi timàtichi di biografìi
Catigurìa:Munarchìa
Pipi (urtaggiu)

Lu **pipi** ( lu sò plurali arresta sempri **pipi** ) è n'urtaggiu. Lu nomu latinu *"Capsicum"* avissi a vèniri da palora "*capsa*", ca signìfica scàtula, prubbarbbirmenti picchì d'intra è chinu di simenza. La puppa  dê pipi è dùppia e carnusa.

Li pipi vènunu usati nnâ cucina siciliana pi priparari tanti piatta tradizziunali, tra cui, chiddu cchiù canusciutu è la capunata, unni ci sù misi macari mulinciani, patati e pumadora; ntê parti di Missina si fannu macari li ""pipi ripieni" ( incuti câ muddica, ova e furmàggiu ).
Li pipi ponnu èssiri manciati macari arrustuti e sutt'ogghiu.

Catigurìa:Cucina
Numinclatura binumiali

La **numinclatura binumiali**, o numinclatura binomia, è na cumminzioni "standard" utilizzata ntâ sistimàtica pi dari lu nomu pi na speci. Comu suggirisci lu tèrmini *binumiali*, lu **nomu scintìficu** di na speci veni fattu di na cumminazzioni di dù noma: 
* Lu nomu dû gèniri a cu apparteni la speci 
* N'epitetu chi carattirizza e distingui dda speci di l'àutri appartinenti a ddu gèniri.

Lu primu tèrmini (nomu ginèricu) porta sempri la nizziali maiùscula, mentri lu secunnu tèrmini (nomu spicìficu) veni scrittu n minùscula; tutti li dui noma vannu nortri scritti 'n cursivu (Asempiu *Homo sapiens*).
Quannu lu gèniri fu prima trattatu ntô testu o quannu foru già alencati quarchi speci di ddu gèniri, lu nomu ginèricu pò èssiri accurzatu câ sò littra nizziali (*H. sapiens*) ma nun havi mai a èssiri livatu. Sulu 'n rari accasioni st'abbriviazzioni veni usata cumunimenti ô postu dû nomu cumpretu. P'asempiu lu batteriu *[[Escherichia coli]]* veni spissu nnicatu sulu comu *E. coli*.

## Storia
L'usu dâ numinclatura binumiali asisti grazzi a Linneu ca l'aduttau pi lu sò sistema di classificazzioni scintìfica, basatu supra l'ossirvazzioni dî diversi carattirìstichi dî speci viventi. Pi stu mutivu, è n'idìa cumuni crìdiri ca Linneu è lu nvinturi dâ numinclatura binumiali. 'N rialità, sta sìmprici ma granni idìa fu cunciputa di Gaspard Bauhin, nu butànicu campatu ortri 100 anni prima di Linneu, chi l'aduttau pi na classificazzioni supra li chianti.

## Lista dî tèrmini latini e greci cumuni ntî noma scintìfici

Catigurìa:Scienzi
Umbertu I di Savoia

thumb|200px|Umbertu I di Savoia.

**Umbertu I di Savoia** (Turinu, 14 di marzu 1844 – Monza, 29 di giugnettu 1900) fu nu sovranu talianu. Figghiu di Vittoriu Emanueli II di Savoia e di Maria Adelaide di Ranieri, fu nu re d'Italia di lu 1878 â 1900.

Pi lu so modu di gistiri li prubblemi all'èpuca si pigghiò lu nomu di "re saggiu" pirchì arriniscìu a gestiri p'asempiu l'epidemia di culera dô 1884.

Catigurìa:Re d'Italia
Catigurìa:Nasciuti ntô 1844
Catigurìa:Muruti ntô 1900
Fulippu V di Spagna e IV di Sicilia

thumb|right|200px|Fulippu V di Burboni

**Fulippu V di Burboni** (Versailles, 19 dicèmmiru 1683 – Madrid, 9 giugnettu 1746) fu nu rignanti spagnolu, lu primu dâ dinastìa Burbònica.

Era lu niputi dû re Luiggi XIV di Franza e acchianau ô tronu di Spagna picchì sô nanna, la riggina Maria Tiresa muggheri dû "Re Suli", era figghia di primu lettu di Fulippu IV di Spagna e surastra di l'ùrtimu re spagnolu dâ dinastìa di l'Asburgu, Carlu II di Spagna.
Era lu secunnu figghiu di Luiggi, lu Granni Dilfinu e di Maria Anna di Baviera (Dilfina di Franza).

Vinni pruclamatu re di Spagna lu 2 di uttùviru 1700 e, essennu la Sicilia sutta a la duminazzioni spagnola, fu macari, nzinu ô 1713, re dâ Sicilia; a chistu pirò ci vinni datu lu ricanuscimentu di l'àutri munarchìi eurupei sulu câ Guerra di succissioni spagnola e chê trattati di Utrecht e di Rastatt ca mittèvanu la palora fini a la accussì ditta guerra di succissioni spagnola (1701-1714); cû trattatu firmatu ntâ paci di Utrecht, avvinìa lu  passaggiu dâ Sicilia dâ curona spagnola a Vittoriu Amedeu II di Savoia.

Catigurìa:Sicilia
Catigurìa:Storia siciliana
Catigurìa:Re siciliani
Catigurìa:Biografìi

Catigurìa:Munarchìa
Vittòriu Amideu II di Savòia e I di Sicilia

**Vittòriu Amideu II** Francescu di Savòia, chiamatu la Vurpi Savuiarda (Torinu, 14 maiu 1666 – Muncaleri, 31 uttùviru 1732) fu nu suvranu e cunnutteru sabbàudu, Marchisi di Saluzzu e Marchisi dô Munfirratu, Duca di Savoia, Prìncipi di Piemunti e Conti d'Aosta, Moriana e Nizza dô 1675 ô 1720. Fu macari Re di Sicilia dô 1713 ô 1720, quannu addivintau Re di Sardegna, scanciannu cu chista la Sicilia.
## Re di Sicilia e di Sardegna
Nta l'uccasioni dô trattatu di Utrecht, dopu tanti guerri c'avìanu misu 'n ginòcchiu l'Europa, la Casa Savòia appi granni vantaggi, tra cui lu tìtulu règgiu e tutta la  Sicilia: lu 10 di giugnu 1713, nfatti, la Spagna firmau lu ducumentu di cissioni di l'ìsula a li Savòia sutta la prissioni di la Nglaterra. Vittoriu stesi n Sicilia nzinu ô 1714 e versu lu 1717 lu re Fulippu V di Spagna dicisi di nvadiri l'ìsula cu 30.000 òmini. Furmalmenti la Sicilia era piemuntisi, ma n pratica era nvasa dî truppi spagnoli.

Di Vienna arrivò a Vittòriu Amideu la pruposta di tràsiri a fari parti di la  Quadrùprici Allijanza n cangiu dô tìtulu di Re di Sardegna. La distruzzioni dâ granni flotta spagnola ntô cummattimentu navali di Capu Pàssaru e la vittòria dâ Quadrùprici Allijanza ci primmisi a Vittòriu Amideu di tinìrisi nu tìtulu règgiu. Cô trattatu di l'Aia (20 di frivaru  1720) l'aredi di Casa Savòia uttineva l'ìsula di Sardegna cô tìtulu di Re di Sardegna, 'n canciu dâ Sicilia ca vinìa pigghiata di l'Àustria. Finiva accussì lu piriudu piemuntisi dâ Storia dâ Sicilia.

Catigurìa:Storia siciliana
Catigurìa:Biografìi
ETA

L' **ETA** è n'urganizzazzioni clannistina spagnola. Si batti pi la nnipinnenza dî Paisi Baschi contra lu cuvernu spagnolu. Auturi di nu nùmmuru mprissionanti di attintati ô cursu di l'ùrtimi 30 anni, l'ETA è cunziddirata n'urganizzazzioni tirrorista.

Catigurìa:Spagna
Catigurìa:Paisi Baschi
Catigurìa:Nnipinnintismu e siparatismu
Paisi Baschi

Li **Paisi Baschi** ('n lingua basca *Euskadi*) sù na cumunitati autònuma dâ Spagna. Lu sò capulocu è Vitoria-Gasteiz.
Cunfina cu la Franza a nord-est, cu la Navarra a sud-est, cu La Rioja a sud, cu la Castigghia e Lion a sud ovest e la Cantabbria a ovest. Li costi dô nord sunnu vagnati di lu Mari Cantabbricu. Assemi cu Navarra (*Nafarroa*) 'n Spagna e cu Labourd (*Lapurd*), Soule (*Zuberoa*) e Vascia Navarra (*Nafarroa Behera*) 'n Franza, cumpuni lu tirritòriu stòricu bascofunu: Euskal Herria.

Li siquenni pruvinzi fòrmanu la Cumunitati Autònuma dê Paisi Baschi:
* Álava ('n bascu *Araba*), capitali Vitoria-Gasteiz
* Biscagghia (*Bizkaia*), capitali Bilbao (*Bilbo*)
* Guipuzcoa (*Gipuzkoa*), capitali San Sebastián (*Donostia*)

Apprima di la Custituzzioni spagnola dô 1978, cu lu sò sistema di cumunitati autònumi, sti tri pruvinzi eranu canusciuti cu lu nomu spagnolu di *Provincias Vascongadas*. La struttura pulìtica di li Paisi Baschi fu addifinuta ntô Statutu d'Autonumìa di li Paisi Baschi, ca trasìu 'n funzioni lu 25 di uttùviru 1979. Ntô 2003 lu Partitu Nazziunalista Bascu, partitu ô cuvernu dê Paisi Baschi ntî ddu annu, prupunìu di canciari stu statutu cu lu "Chianu Ibarretxe". Ma lu pruggettu vinni arrifiutatu di la Cortes Generales (lu parramentu spagnolu).

## Pulìtica basca
Li liggi di oi stabbilìsciunu ca la Cumunitati Autònuma è cumpunuta di na fidirazzioni di li tri pruvinzi custituenti, ca hannu sempri cuvirnatu sti tirritorî, nzinu a lu sò annittimentu a la Castigghia ntô 1200, cu li proprî liggi, canusciuti comu lu "sistema dê fueros". St'autonumìa, ca assumigghia a chidda dâ Navarra, limitata ntô XIX sèculu e suspinnuta sutta lu Franchìsimu, vinni arricanusciuta di la custituzzioni spagnola di lu 1978.

La custizzioni dô 1978 arricanusci li "*diritti stòrichi*" e va circannu n'accòrdiu ntra la cintralizzazzioni e lu fidiralìsimu cu la funnazzioni di li cumunitati autònumi.

#### Partiti pulìtichi
Li partiti pulìtichi ca guadagnaru la rapprisintanzia ntô Parramento Bascu n uccasioni dê elizzioni dô 2005, sù:

* Euzko Alderdi Jeltzalea - Partido Nacionalista Vasco (EAJ-PNV) 
* Partido Socialista de Euskadi - Euskadiko Ezkerra (PSE-EE). 
* Partido Popular del País Vasco (PP) 
* Partido Comunista de las Tierras Vascas - Euskal Herrialdeetako Alderdi Komunista (PCTV/EHAK) 
* Eusko Alkartasuna (EA) 
* Ezker Batua-Berdeak 
* Aralar

## Econumìa
Chidda Basca èni una dê Cumunitati Autònumi Spagnoli cchiù ricca, cu un granni GDP (*Gross domesti product*) prucàpiti, annicchia chiossai dô 20% supra di la media di l'Unioni Eurupea, misurata a $30,680 USD.

## Majuri citati
Quasi la mitati dâ pupulazzioni basca campa ntî l'ària metrupulitana di Birbau. Chisti sù li citati chiu granni, Birbau cumprinnuta: 
# Bilbao (354,145)
# Vitoria-Gasteiz (226,490)
# San Sebastián (183,308)
# Barakaldo (95,675)
# Getxo (83,000)
# Irún (59,557)
# Portugalete (51,066)
# Santurtzi (47,320)
# Basauri (45,045)
# Rentería (38,397)

## Viditi macari
* Lingua basca
* ETA

Catigurìa:Spagna
Catigurìa:Paisi Baschi
Carlu V di Sicilia e III di Spagna

**Carlu di Burboni** (Madrid, 20 di jinnaru 1716 – Madrid, 14 di dicèmmiru 1788), **Carlu V de Sicilia** figghiu di Fulippu V di Spagna e Alisabetta Farnesi duchissa di Parma e Piacenza fu re di Spagna, e re di Nàpuli e di Sicilia.

Fu duca di Parma dô 26 frivaru 1731 ô 1735, cô nomu di **Carlu I di Parma**; Re di Nàpuli e Sicilia dô 1735 ô 1759, simpricimenti cô nomu di **Carlu** (lu nomu avìa a èssiri  **Carlu VII** secunnu l'invistitura papali, ma iddu vosi fàrisi chiamari Re "*senza nùmmiru*" pi signari na lìnia di ruttura cô passatu: cô regnu angiuinu e cu chiddu dû Viciriami spagnolu); fu, pi ùrtimu, Re di Spagna dô 1759 ô 1788 cô  nomu di **Carlu III di Spagna**. 

Veni arricurdatu chiossai di tuttu pû piriudu di quannu fu **Re di Nàpuli**, picchì cu iddu accumìncia la dinastìa dê Burbona Rè di Nàpuli e Sicilia e cu iddu, doppu dui sèculi di dimunazzioni stranera (apprima spagnola e appoi austrìaca), lu regnu addiventa ndipinnenti.
Ntô 1759 acchianau a  lu tronu di Spagna cû  nomu di Carlu III, doppu la morti senza aredi di sò fratastru Firdinandu VI di Spagna, e picciò appi a rinunciari ô tronu di Nàpuli, ca ci jivu ô figghiu terzugenitu Ferdinannu I ca rignau ô princìpiu ccu lu nomu di Firdinandu IV, re di Nàpuli e di Sicilia e doppu, dô 1816 nzinu a sò morti, comu a Firdinandu I, re di li Dui Sicili.

Catigurìa:Puliticanti
Catigurìa:Sicilia
Catigurìa:Storia siciliana
Catigurìa:Re siciliani
Catigurìa:Biografìi
Catigurìa:Munarchìa
Gugghiermu II, Duca di Pugghia e Calabbria

**Gugghiermu II** (1095 – 4 di austu 1127) fu nu duca nurmannu, dû Ducatu di Pugghia e Calabbria dû 1111 ô 1127. Figghiu e succissuri di Ruggeru Borsa e di Adela di Fiandra, ex riggina di Danimarca n quantu vìduva di Canutu IV. Fu macari fratastru di Carlu lu Bonu di Fiandra.

Sparti dû tìtulu ducali di Pugghia e Calabbria, Gugghiermu riditau dû patri puru lu stissu caràttiri dèbbuli e allannaratu: duranti lu sò regnu, iddu dimustrau nfatti tutta la sò mancanza d'abbilitati ntô cuvirnari, ca misi n pirìculu la stabbilitati dî dumini pinisulari di l'Autavilla. Tra picca tempu vinni n cunflittu cû cucinu Ruggeru II di Sicilia, unu scontru sciogghiutu sulu câ ntramissioni di papa Callistu II, chi ntôl 1121 riniscìu a pacificari li dui rivali. Gugghiermu e Ruggeru s'arrivaru a n'accordu, in basa ô quali lu conti di Sicilia prucurau ô cucinu unuo squatruni di cavaleri cu cui mpidìu la rivurtata dû baruni Giurdanu di Arianu. Pi scanciu, Gugghiermu abbannunau li propi pusessi n Sicilia e Calabbria.

Ntô 1114 sposau na figghia dû conti Rubbertu di Caiazzu, Guaidalgrima, ma li dui nun nnàppiru figghi. Â sò morti, ntô giugnettu del 1127, Gugghiermu nun avìa redi ligìttimi e tutta l'Italia miridiunali normanna fu riditatu dû cucinu  Ruggeru, futuru Re di Sicilia.

## Rifirimenti
* Matthew, Donald. *The Norman Kingdom of Sicily*, 1992

## Vuci currelati
*Autavilla
*Nurmanni
*Munarchi di Sicilia

Gugghiermu II, Duca di Pugghia
Gugghiermu II, Duca di Pugghia
LOL

**LOL** (macari scrittu **lol**) eni n'elementu cumuni di la parrata di l'internet, ca vulissi diri "scarcagnàrisi dî risati".

Catigurìa:Nfurmàtica
Sonia Alfanu

Sonia Alfanu eni na funziunaria di la Riggioni Sicilia, sinnacalista e cuurdinatrici di succursi nta li imirgenzi.

S'addiplomau pressu lu liceu clàssicu Luigi Valli di Barcillona (ME).

Anterrumpìu li studi universitari a la facultà di Giurisprudenza di l’Università di li Studi di Palermu doppu la morti di lu patri Beppi Alfanu, ammazzatu di la mafia pi li soi anchiesti scòmudi l'8 di jinnaru di lu 1993.

Ci dèsiru l’assunzioni pressu la Riggioni n virtù di la nummativa a tutela di li familiari di li vìttimi annuccenti dâ mafia.

Doppu la morti di lu patri accumenza na ntenza attività antimafia pi accirtari la virità supra la morti di lu patri e supra li mandanti occulti.

## Attività pulìtica attuali
Lu 28 di frivaru di lu 2008 annunciau la sò candidatura ppi li elizzioni dâ Prisidenza di la Riggioni Siciliana, câ lista *Amici di [[Beppe Grillo]] cu Sonia Alfano Presidente*.
Nta sti anni ancuntrau na poca di studenti di li scoli di tutta l'Italia e participau a diversi trasmissiuni tilivisivi pi lu sò forti mpegnu civili e di antimafia.

## Libbra pubbricati a cui participau
*2004 - “Filippu Basile, nu dirriggenti riggiunali primaturamenti scumparsu”. AA.VV. Solidaria.
*2005 – “Solidarietà ad Personam, i vittimi scigghiuti”. AA.VV. Solidaria.
*2005 – “Ammazzati Beppi Alfanu”. Valeria Scafetta.
*2003 - Di li intevvisti di Sonia ci ficiru na patti di lu librru diCarlo Lucarelli *Misteri d’Italia*.

## Talìa puru
*Mafia
*Beppe Grillo

## Lijami di fora
* Situ Ufficiali
* Discussioni supra a prisunta "cinzura" di Wikipedia nei cunfronta di Sonia Alfano

Alfano, Sonia
Alfano, Sonia
Alfanu, Sonia
Stidda (urganizzazzioni mafiusa)

*Pi autri significati dâ parola stidda taliati [[stidda (disambigua)]]*

La **Stidda** è n'urganizzazioni mafiusa ramificata ntâ Sicilia e 'n modu particulari vicinu a Girgenti, ma è attiva macari nta àutri tirritori comu a Catania, Gela, Vittoria (RG) e Sarausa. E' cunziddirata la quinta mafia. 

Catigurìa:Sicilia
Catigurìa:Mafia
Beppe Grillo

thumb|300px|Beppi Grillo, ntô 2009 

**Giuseppe Piero Grillo** (Genoa, 21 di giugnettu 1948), megghiu canusciutu comu a **Beppe Grillo**, eni nu còmicu talianu.

## Biografìa
Grillo nasciu a Genova, n Liguria

## Carrèra
Havi travagghiatu ntâ lu tiatru e ntâ la televisiuni di statu, la RAI.

## Pulìtica
Ntô 2011 funnau iddu stissu, lu MuVumentu 5 Stiddi, nzemi cu Roberto Casaleggio.

## Televisioni
* *[[Secondo Voi]]* (1977-1978)
* *[[Luna Park]]* (1979)
* *[[Fantastico]]* (1979)
* *Te la do io l'America* (1984)
* *Te lo do io il Brasile* (1984)
* *Grillometro* (1987)

## Cìnima
* *[[Cercasi Gesù]]* (1982)
* *[[Scemo di Guerra]]* (1985)
* *[[Topo Galileo]]* (1987)

## Autri pruggetti

## Lijami sterni
*  Beppi Grillo - blog
* Internet Movie Data base

Grillo, Beppi
Grillu, Beppi
Grillu, Beppi
Elizzioni

Li **elizzioni** sunu na manera cu cui li genti ponu addicìdiri lu sò candidatu o la sò prifirenza nta na dimucrazzìa o àutra forma di cuvernu. 

La maggiuri parti di li paisi dimucràtici tènunu li elizzioni pi la sò liggislatura ogni poca d'anni, ma chissu eni diffirenti di paisi n paisi. Arcuni liggislaturi ilèggunu li sò ufficiali nazziunali (comu lu prisidenti). 
Nta àutri, chissi sù anvistuti. Li paisi dimucràtici ci hanu macari l'elizzioni lucali, ditti macari municipali o amministrativi. Arcuni dimucrazzìi hanu elizzioni riggiunali, pruvinciali o statali.

Ci sù diffirenti maneri di urganizzari li elizzioni nta paisi diffirenti. Li vutanti ponu vutari pi na pirsuna, o ponu vutari pi lu partitu pulìticu. Chissu eni picchini paisi diffirenti hanu sistema di vutazzioni diffirenti.

Paisi ca nun sunu dimucràtici ponu macari urganizzari elizzioni. Chissu di sòlitu è fattu ppi fari n manera ca li pirsuni addicìdinu lu rapprisintanti lucali sulamenti (comu lu sìndacu).
Ci sù un munzeddu di paisi ca s'addichiàranu dimucrazzìi, ma sutta sutta hanu na forma di cuvernu autucràticu.

La psefoluggìa eni lu studiu di l'elizzioni.

Catigurìa:Pulìtica
Kongō Gumi

**Kongō Gumi Co., Ltd.** (株式会社金剛組; *Kabushiki Gaisha Kongō Gumi*) è na azzienda giappunisa chi pi cchiù tempu di qualunchi ditta dû munnu havi upiratu senza pausa, arristannu àttiva p'armenu 1400 anni.

Basata n Osaka, la ditta è pussiduta di na famigghia cu n'urìggini chi va darreri a l'annu 578, quannu lu prìncipi Shotoku purtau membri dâ famigghia Kongō di Baekje, n Corea, n Giappuni, pi custruiri lu tempiu buddhista di Shetennoji, c'asisti ancura oi.

La ditta trasìu n crisi ecunòmichi e fu liquidata ntô jinnaru dû 2006. Li soi businissi foru acquistati dâ *[[Takamatsu Corporation]]* e cuntìnua funziunari sutta lu sò cuntrollu.

Catigurìa:Giappuni
Pruvincia di Vibbu Valenzia

La **Pruvincia di Vibbu Valenzia** è na pruvincia dâ Calabbria di circa 170 mila abbitanti.

È affacciata a ovest supra lu mari Tirrenu, cunfina a nord-esti câ pruvincia di Catanzaru, a sud-est câ Pruvincia di Riggiu Calabbria.

La pruvincia fu criata lu 6 di marzu dû 1992, picchì lu tirritoriu di Catanzaru fu spartutu n tri parti (nascìu puru la Pruvincia di Crutoni). Li primi elizzioni si fìciru nta lu 1995, s'eliggìu lu primu Cunzigghiu pruvinciali e tutti l'istituzzioni si nzidiaru a Vibbu Valenzia. 

## Tirritoriu
Fà parti dû tirritoriu pruvinciali lu *Lacu di l'Ancitola*.

Eni passata di l'Autostrata A3.

## Nfrastrutturi
### Trasporti autostratali
* Autostrati: 
** A3 pi 41 km (di Nord a Sud: svìnculi di Pizzu, Sant'Onofrio-Vibbu Valenzia Nord, Serri-Vibbu Valenzia Sud, Militu)

### Trasporti stratali
* Strati statali: 
** SS18 (Napuli-Riggiu Calabbria)
** SS19dir (Pizzu-Marcellinara)
** SS110 (Punti Ancitola-Monasteraci)
** SS182 (Vibbu Valenzia-Suveratu)
** SS522 (Pizzu-Trupea)
** SS536 (Sant'Angelu-Taurianova)
** SS606 (Sant'Onofriu-Vibbu Valenzia)

### Trasporti ferruviari
* Ferruvìi:
** Assi tirrènicu Nàpuli-Riggiu Calabbria (di Nord a Sud: stazzioni di Vibbu Valenzia-Pizzu e Militu)
** Troncu tirrènicu Lamezzia Termi-Rosarnu (di Nord a Sud: stazzioni dû Pizzu, Vibbu Marina, Briaticu, Zambruni, Parghelia, Trupea, Santa Dumìnica (Ricadi), Ricadi, Cuccurinu (Jòppulu), Jòppulu), Nicotra

### Trasporti marìttimi
* Porti: 
** Trupea
** Vibbu Marina
** Nicotra
** Pizzu

## Cumuna cchiù granni

## Tutti li cumuna dâ pruvincia
Acquaru, Arena, Briaticu, Brognaturu, Capistranu, Cissaniti, Dasà, Dinami, Drapia, Fabbrizia, Filaderfia, Falandari, Filogasu, Francavilla, Francica, Girucarni, Junadi, Juòppulu, Limbadi, Majeratu, Militu, Mungiana, Munturussu, Nardudipaci, Nicotra, Parghelia, U Pizzu, Pizzuni, 
Pulia, Ricadi, Rumbiolu, Santu Calòjaru, San Costantinu, San Griguori, Santu Nicola, Sant'Onofriu, Serra San Brunu, Zimbariu, Surianellu, Surianu, Spàtula, Spilinga, Stefanacuni, Trupea, Vallalonga, Vazzanu, Vibbu Valenzia, Zaccanòpuli, 
Zambruni, Zungri.

Catigurìa:Calabbria
Vibbu Valenzia
Licentia populandi

Tannu pi criari nu cumuni s'avìa a addumannari lu cunzenzu a lu re o a lu vicirè. La **licentia populandi** era nu pirmisu di custruiri nu nzidiamentu abbitativu. 

Sta licenzia dava la facurtati di nfiudari lu tirritoriu e di chiamari pupulazzioni ntô fèudu. Li “licentia populandi” jera data n’particulari, a li terri ditti “abannunati”. 

Nnì l’opira di Mack Smith scrivi ca a l’arrivu di li Nurmanni la Sicilia cuntava 2 miliuna d’abbitanti e tutti li terri eranu cultivate. Sta populazzioni scarsià a causa di li guerri, spopulamenti etnici e religiusi, epidemie, pirateria e nsicurezza pirmanenti spicialmenti doppu li Vespri Siciliani. N’tornu a lu 1450, quannu finalmenti li Catalani arriniscinu a sicurizzari li costi siciliani la Sicilia cuntava 500 mila abbitanti. La nicissità ecònumica, pruduzzioni granaria, di ripupulare li ditti terri abannunati, reclamati e cuntisi, ccu lu sistema feudali da vicchi e novi baruna.
Carlu V, mperaturi, di n'mperu unni nun tramuntava lu suli, nstitui la “license populandi”, atorizzava e ncuraggiava, a li baruna, di criari novi village, ccu cundiziuni, spicialmenti fiscali, vantagiusi.

## Bibbriugrafìa
* Mack Smith Denis, *Storia di la Sicilia medievale e moderna*, Ed. Laterza, 2009 

Catigurìa:Storia siciliana
Carlu I di Sicilia

**Carlu I di Sicilia** (o **Carlu I d'Angiò**, 21 di marzu 1226 – Foggia, 7 di jinnaru 1285) fu lu re di Sicilia dû 1266 doppu la morti di Manfredi di Sicilia ô Cummattimentu di Beniventu pi òpira sua.   

Lu regnu di Sicilia vinni spartutu ntô 1282 câ rivurtuta dî vespri siciliani.  L'ìsula di Sicilia vinni cuvirnata dû re aragunisi, Petru III di Aragona, mentri Carlu finìu cu l'Italia miridiunali pininzulari.  Petru vinni uffertu la curuna picchì era maritu dâ figghia di lu stissu Manfredi, Custanza d'Aragona.  La guerra tra sti dui parti dû regnu cuntinuava pi nu sèculu, duranti cui la Sicilia vinni cuvirnata di li soi re oramai cu na discinnenza aragunisa, ma lu nomu dû regnu addivintau lu Regnu di Trinacria (pû fattu ca lu nomu Regnu di Sicilia giustamenti si rifirìu a l'ìsula e lu restu di l'Italia miridiunali.

Carlu era frati dû re Luiggi IX di Francia (San Luiggi) e figghiu di Luiggi VIII (dittu lu Liuni) e Bianca di Castigghia.

## Vuci currilati
* Angiò
* Munarchi di Sicilia
* Regnu di Nàpuli
* Regnu di Sicilia
* Vespri siciliani

Catigurìa:Biografìi
Catigurìa:Storia siciliana
Franciscu I dî Dui Sicili

**Franciscu I dî Dui Sicili** (Franciscu Ginnaru Giuseppi Savèriu Giuvanni Battista; Nàpuli, 14 di austu 1777 – Nàpuli, 8 di nuvèmmiru 1830) , fu Re dî Dui Sicili dô 1825 nzinu a quannu murìu ntô 1830.

Era lu primu figghiu màsculu di Firdinannu I di Burboni  e di Maria Carulina d'Àustria, figghia di Maria Tiresa d'Asburgu.

Ntô 1796 Franciscu si maritau a sò cucina l'arciduchissa d'Àustria Maria Climentina, figghia di lu mpiraturi Leupordu II; quannu idda murìu, ntô 1801, lu prìncipi si maritau n'àutra vota  câ cucina Maria Isabella di Burboni, figghia dû re Carlu IV di Spagna. 

Ntô 1806, doppu ca li Burbona si n'àppiru a fujiri di   Nàpuli ntâ Sicilia pâ nvasioni dê franzisi e Lord William Bentinck, cumannanti dê truppi ngrisi, avìa  pubbricatu la custituzzione e avìa livatu a Firdinandu IV li soi puteri, Franciscu vinni addichiratu riggenti (1812).

Câ cascata di Napuliuni, sò patri potti turnari a Nàpuli e rivucari la custituzzioni e l'autunumìa siciliana, mittennu nzemi li dui regni ntô novu Regnu dî Dui Sicili e pigghiànnusi lu nomu di Firdinannu I dî Dui Sicili (1816); Franciscu pigghiau lu tìtulu di duca di Calàbbria e appoi ntô 1825, quannu murìu sò patri Firdinandu, addivintau iddu re dû "regnu dî Dui Sicili".
Murìu ntô 1830 e acchianau ô tronu lu granni dê sò figghi, ca pigghiau lu nomu di Firdinannu II dî Dui Sicili

Catigurìa:Puliticanti
Catigurìa:Sicilia
Catigurìa:Storia siciliana
Catigurìa:Re siciliani
Catigurìa:Listi timàtichi di biografìi
Catigurìa:Munarchìa
Guyana francisi

La **Gujana francisi** è nu tirritoriu francisi chi s'attrova ntô cuntinenti americanu, tra lu Brasili e lu Venezzuela. La capitali è Cayenne. A Kourou s'attrova la basi spazziali europea di l'ESA.

Catigurìa:Riggiuni francisi
Cunfirenza di Missina

La **Cunfirenza di [[Missina]]** si tinni ntô 1955, di lu 1 di giugnu a lu 3 di giugnu.

Fu na riunioni interministiriali dê sei stati mèmmiri di la CECA. Pigghiaru parti a la cunfirenza li ministra di l'èstiri dê sei paisi, Gaetanu Martino pi l'Italia, Jan Willem Beyen pi l'Ulanna, Antoine Pinay pi la Francia, Joseph Bech pi lu Lussemburgu, Walter Hallstein pi la Girmania e Paul-Henri Spaak pi lu Belgiu.

La cunfirenza, accuminzata ntî nu clima nun assai bonu pi la bucciatura di parti dô Parramentu francisi di l'accordu supra la *CED* (Cumunitati Auropea di Difinnuta), prusiquiu nun senza difficurtati ntî li primi dù jorna di travagghi, ma, a surprisa, lu terzu jornu, â chiuduta dâ cunfirenza vinni rinnuta nota chidda ca vinni canusciuta cumu *Dichiarazzioni di Missina*, cu la quali li sei paisi dicèvunu na serî di prinzipi e di vuluntati rivorti â criazzioni di la Cumunitati Auropea di l'Anirgia Atòmica e di chidda ca addivitau appoi lu Mircatu Auropeu Cumuni (MEC, appoi CEE e, a l'ùrtimu, Unioni Auropea).

Ô spissu ntî li mumenti diffìcili di li rapporti ntra li stati mèmmiri di l'UE s'hà faciutu minzioni di ddu spìritu, *lu spìritu di Missina*, ca armau la cunfirenza e li patri funnaturi di la Cumunitati Auropea ca a dda cunfirenza participaru.

## Liami esterni
*''The Messina Declaration 1955'' -  Ducumentu finali dâ ''Cunfirenza Di Missina 1-2-3 giugnu 1955 â basi dâ nascita dâ Cumunitti Europea - Unioni Europea. (in lincua ancrisi)
*''La Conférence de Messine''

Catigurìa:Diprumazzìa
Parramentu Sicilianu

Lu **Parramentu Sicilianu** era l'òrganu liggislativu di lu Regnu di Sicilia. Esti lu cchiù anticu di Europa, picchì nascìu nna l'arrassu 1130 cu Ruggeru II di Sicilia.

Quannu la Spagna conquistau la Sicilia lu mannava a li sò funzionarî pi pigghiari la carica di *Vici-Re*, àutri vinìanu scigghiuti direttamenti di lu Parramentu Sicilianu, ca nfatti nun fu mai strugghiutu, p'aggarantiri l'autucuvernu di la Sicilia.

Firdinannu IV di Burboni cuncidiu la Custituzziuni siciliana ni lu 1812, criannu un parramentu a dù càmmiri.
Ntô 1816 Firdinannu IV junci lu Regnu di Sicilia cu chiddu di Nàpuli, purtannu ddocu la capitali e supprimennu lu Parramentu Sicilianu.

Cu la Rivuluzzioni nnipinnintista siciliana dû 1848 ci fu n'abbrivisciutu *Statu Sicilianu*, supravivennu p'un annu (o sìdici misi, p'èssiri cchiù pricisi). Lu statu fu guidatu di Ruggeru Sèttimu, ca, numinatu Patri dâ Pàtria e Prisidenti dû Cunzigghiu dû Regnu di Sicilia, si cumpurtò di veru e propiu comu Capu di Statu n aspittanza ca lu Parramentu Sicilianu addijissi nu cannidatu ô tronu, capaci di libbiràrisi d'ogni lijami câ dinastìa d’appartinenza. Acchidunu suprattuttu pripiratu a accittari *in toto* la Custituzzioni Siciliana. Finiu ntô maggiu 1849.

Ntô 1947 nascìu a Samprea Riggiunali Siciliana.

Catigurìa:Storia siciliana
Catigurìa:Parramentu
San Giuvanni (Giarri)

**San Giuvanni** (***San Giovanni Montebello*** 'n talianu) è un paisi sicilianu c'appartenti amministrativamenti ô cumuni dî Giarri, pruvincia di Catania. É la sicunna frazzioni dî Giarri ppi númmiru d'abbitanti.

Catigurìa:Frazzioni dâ Pruvincia di Catania
Beppi Alfano

**Beppi Alfano** fu nu giornalista e puliticanti sicilianu.

## Giornalista e pulìticu
Friquntau a facultà di Econumìa e Cummerciu a l'Univirsità di Missina unni canusciu a Mimma Barbarò, chidda c'avìa a divintari a so mugghieri. Doppu a morti di lu patri lassa li studi e si trasfirisci a Cavedine, vicinu a Trentu, unni trova travagghiu comu nzignanti di scola media: arriturnannu n Sicilia nta lu 1976.
Appassiunatu di giornalismu e militanti di destra (nta la giuvintù fu militanti di Òrdini Novu e poi di lu MSI-DN ), Alfanu accumenza a cullaburari cu alcuni radiu pruvinciali, cu l'emittenti lucali *[[Radio Tele Mediterranea]]* ed eni currispunnenti di *[[La Sicilia]]* di Catania.

### L'inchiesti supra la mafia e lu malaffari n Sicilia
La so attività giornalìstica eni rivolta suprattuttu versu òmini d'affari, mafiusi latitanti, pulìtici e amministratura lucali e massoneria. 
La so operosità e lu so travagghiu dèesiru fastidiu a chiu ssai di nu cristianu. A notti di lu 8 di jinnaru 1993 fu culpitu di tri proiettili mentri era a guida di la so autu ntâ chiazza Marconi a Barcillona. 
Doppu la sa morti ci fu nu longu prucessu, tuttora nun cunclusu, ca cunnannau nu boss lucali a l'irgastulu pi aviri organizzatu l'omicidiu, lassannu ancora ignota li viri mannanti.
A lu mumentu la figghia Sonia Alfano è mpignata assai nta lu prisirvari a mimoria di lu patri e li diritti di li vìttimi di la mafia, ottri ca nta cunnùciri na ntensa attività nfurmativa rilativamenti a criminalità organizzata.

## Note

Alfano, Beppi
Alfano, Beppi
Catigurìa:Lutta a la mafia
Alfano, Beppi
Alfano, Beppi
Sicilioti

Cô nomu di **sicilioti** li grechi chiamavanu l'abbitanti di li poliis siciliani ammiscati cu l'inniggini siculi. Abbitaru principalmenti ntî li costi urintali e miridiunali di l'isula. Pupularu doppu macari tutta la costa siciliana.

## No [[dori]], no [[ioni]]...
Ô Cungrissu di Gela, li sicilioti s'addifineru (fu Ermocrati) "No Dori, no Joni, ma Siculi"; li mutivi s'attrovanu ntû fattu ca la natura di chidda ca veni chiamata culunizzazzioni greca fu diversa di chidda aurupèa ntî li Americhi; chissa greca nfatti fu graputa â cumminazzioni cu li populi ca attruvàvanu unni jèvanu a stari. 
Tuttu chissu purtau a la nascita di un populu ca pi carattiristichi era grecu e siculu, chiddu ca òi dicemu Siciliota, ma ca a li tèmpura putìa jessiri dittu siculu, macari siddu ntî na varianti assai illinizzata.

Catigurìa:Storia siciliana
Cungrissu di Gela

Lu **Cungrissu di Gela** fu un cummegnu ntra tutti li poliis sicilioti ca si tinìu ntô 424 a.C. a Gela.

Ntî dda uccasioni arristau famusu l'appeddu di Ermocrati supra la mpurtanza di junciri li citati dâ Sicilia pi ammanteniri la nnipinnenza di la Grecia.

Catigurìa:Storia siciliana
Armocrati

**Armocrati** fûn ginirali di Sarausa duranti la spidizzioni siciliana di Atini ntâ Guerra dû Pilupunnìsu.

Ntô 424 a.C. pigghia parti a lu cungrissu di Gela. Ntô 415 a.C. prupuni na cualizzioni ca aviss'a duvutu ncrudiri macari citati nun siciliani (pi asempiu Cartaggini pi scuntrarisi cu Atini. )

Fu aliggiutu strategoi di Sarausa  ma vinni dimittutu pì nzuccissi n vattagghia. Ma iddu arresta unu dê cchiù mpurtanti cullabburatura ô ciancu di lu ginirali Girippu, e cuntribbuìu â vinciuta cuntra a Atini duranti a l'assediu di Sarausa.

Ntô 412 a.C. ammanteni la pusizzioni di ammiragghiu duranti la Battagghia di Cizico. Nti sta battagghia, li Spartani e li sò alliati furu malu addifinnuti cuntra l'atinisi, tantu ca fu canciatu. Nun torna n Sicilia prima di lu 408 a.C.; mori duranti na battagghia n Sarausa ntû 407 a.C..

## Noti
 

## Bibbliugrafia
* F. M. Cornford, *Plato's Cosmology* (1937) editore Lund Humphries, London 
* E. C. Marchant *The Speech of Hermocrates* dal The Classical Review (1933) vulumi 47, pàggini 65-66
* H. D. Westlake  *Hermocrates the Syracusan* dalla Revue bénédictine (1958/59) vulumi 41, pàggini 237-68

Ermocrati
424 a.C.

## Abbinimenti
* A Gela si teni lu Cungrissu di Gela unni s'arrichiàmanu a l'unitati tutti li siciliani.

## Nasciuti
* 

## Muruti

Catigurìa:Anni dî sèculi a.C.
Vitoria-Gasteiz

**Vitoria-Gasteiz**, chî sò 216.852 abbitanti è lu capulocu di la cumunitati autonuma dî Paisi Baschi e dâ pruvinza di Alava.

## Dimugrafia

## Crunoluggia storica

La sò storia poti essiri ristrinciuta tutta ntî sta crunoluggia:
* 1181 Funnazzioni dâ citati.
* 1199 Arfunzu VIII di Castigghia attacca la citati.
* 1200 La citati s'arrenni a l'attaccu e veni junciuta ntî la Castigghia
* 1431 Juanni II di Castigghia cuncidisci li statuti e li privileggî â citati.
* 1483 La riggina Isabbedda di Castigghia jisa li privileggi dô statutu.
* 1722 Bartolumeu Riegu funna pì primu na stampiria di libbra accuminzannu n'attivitati ca va carattirizzannu sempri chiossai la citati ca macari ora è sidi di nnustrî tipugrafichi.
* 1765 Èsti criata la *Societad Vascongada de lo Amigos del Paìs* cu lu fini di favuriri la criscita dâ citati.
* 1813 Li surdati francisi venunu scunfiggiuti ntâ battagghia di Vitoria e Ludwig van Beethoven fistìa l'abbinimentu cu na cumpusizzioni musicali pì urchestra. 
* 1861 La sidi apiscupali veni trasfiruta a Vitoria.
* 1980 Vitoria-Gasteiz veni addichiarata capulocu di li Paisi Baschi, cu lu allistimentu di lu Parramentu e di lu cuvernu bascu ntâ citati.

## Note


Catigurìa:Spagna
Catigurìa:Paisi Baschi
Navarra

La **Navarra** ('n euskera **Nafarroa**) è na cumunitati autonuma dâ Spagna.

Cunfina cù li cumunitati autonumi dê Paisi Baschi a nord-ovest, La Rioja a sud-ovest e Aragona a sud-est e câ Francia a nord-est.

Dâ sò pupulazzioni di 569.628 abbitanti, un terzu campa ntô capulocu, Pamplona ('n euskera **Iruña**). 
Àutri citati mpurtanti sù Tudela e Barañain. La Navarra havi 272 cumuni.

## Storia
Tempura fa c'era un Regnu di Navarra ca si stinneva nni tutti dui li lati dê Pirenei, ca vinni spartutu ntra Francia e Spagna ntô XVI seculu. La parti dâ Navarra supra lu latu francisi veni chiamata **[[Navarra Vascia]]** ('n bascu **Nafarroa Beherea**), ntî chiddu ca è oi la riggiuni francisa di li Pirinei Atlantichi.

Lu Regnu di Navarra, ca fu chiamatu apprima macari Pamplona, surgìu ntû 824, quannu Iñigo Arista capiau na rivota cuntra li franchi. L'ùrtimu re di Navarra, Arricu III, succidìu ô tronu di Francia comu Arricu IV di Francia ntî lu 1589. La Navarra arristau nu regnu spartutu sutta la curona francisa nzinu ô 1791.

## Sport
Lu spurtivu cchiù famusu dâ Navarra è certu lu cicrista Miguel Indurain. Ntra li sò vittorii cchiù mpurtanti li 5 vinciuti l'una appressu l'àutra ô Tour de France (dal 1991 al 1995) e li 2 Giri di Talia (1992 e 1993). Fu videmma "primatista dû Record dâ Ura".

Catigurìa:Spagna